title: Kommissionens gennemførelsesforordning (EU) 2018/1711 af 13. november 2018 om ændring af Rådets gennemførelsesforordning (EU) nr. 1371/2013 for så vidt angår datoen for anvendelsen af de fritagelser, som er fastsat for indiske eksporterende producenter

text:
                  14.11.2018

                  DA

                  Den Europæiske Unions Tidende

                  L 286/12

         KOMMISSIONENS GENNEMFØRELSESFORORDNING (EU) 2018/1711
         af 13. november 2018
         om ændring af Rådets gennemførelsesforordning (EU) nr. 1371/2013 for så vidt angår datoen for anvendelsen af de fritagelser, som er fastsat for indiske eksporterende producenter
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 11, stk. 3, artikel 13, stk. 4, og artikel 14, stk. 3,
         efter høring af medlemsstaterne, og
         ud fra følgende betragtninger:
         1.   GÆLDENDE FORANSTALTNINGER

                     (1)

                     Efter en antidumpingundersøgelse indførte Rådet den 9. august 2011 ved gennemførelsesforordning (EU) nr. 791/2011 (2) en endelig antidumpingtold på 62,9 % på importen af visse åben mesh-stoffer af glasfibre med oprindelse i Folkerepublikken Kina (»Kina«).

                     (2)

                     Efter en antiomgåelsesundersøgelse i henhold til artikel 13 i Rådets forordning (EF) nr. 1225/2009 (3) (»grundforordningen«) udvidede Rådet den 24. juli 2012 ved gennemførelsesforordning (EU) nr. 672/2012 (4) foranstaltningerne til også at omfatte importen af visse åben mesh-stoffer af glasfibre afsendt fra Malaysia, uanset om varen er angivet med oprindelse i Malaysia eller ej.

                     (3)

                     Efter en antiomgåelsesundersøgelse i henhold til grundforordningens artikel 13 udvidede Rådet den 16. januar 2013 ved gennemførelsesforordning (EU) nr. 21/2013 (5) foranstaltningerne til også at omfatte importen af visse åben mesh-stoffer af glasfibre afsendt fra Taiwan og Thailand, uanset om varen er angivet med oprindelse i Taiwan og Thailand eller ej.

                     (4)

                     Efter en antiomgåelsesundersøgelse i henhold til grundforordningens artikel 13 udvidede Rådet den 20. december 2013 ved gennemførelsesforordning (EU) nr. 1371/2013 (6) foranstaltningerne til også at omfatte importen af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien eller ej, og indrømmede Montex Glass Fibre Industries Pvt. Ltd. en fritagelse for denne told. I henhold til artikel 1, stk. 3, i gennemførelsesforordning (EU) nr. 1371/2013 skulle der opkræves told for al import af den pågældende vare (med undtagelse af varer fremstillet af Montex Glass Fibre Industries Pvt. Ltd.), som tidligere var blevet gjort til genstand for registrering ved Kommissionens forordning (EU) nr. 322/2013 (7) om indledning af en undersøgelse.

                     (5)

                     Pyrotek Incorporated, en nordamerikansk virksomhed med fabrikker eller salgskontorer i flere lande, herunder i EU-medlemsstater, ansøgte den 21. januar 2014 om fritagelse for de udvidede foranstaltninger i henhold til grundforordningens artikel 11, stk. 4, for så vidt angår Pyrotek India Pvt. Ltd., en eksporterende producent fra Indien.

                     (6)

                     I besvarelsen af et spørgeskema sendt af Kommissionen anførte Pyrotek India Pvt. Ltd, at virksomheden havde eksporteret den pågældende vare i løbet af perioden for den antiomgåelsesundersøgelse, som førte til udvidelsen af foranstaltningerne til også at omfatte Indien, dvs. fra den 1. april 2012 til 31. marts 2013. Derfor opfyldte Pyrotek India Pvt. Ltd. ikke betingelserne i grundforordningens artikel 11, stk. 4. Ansøgningen indeholdt dog tilstrækkelige beviser til at berettige indledningen af en delvis interimsundersøgelse af de foranstaltninger som udvidet til også at omfatte Indien i henhold til grundforordningens artikel 11, stk. 3, og artikel 13, stk. 4.

                     (7)

                     Kommissionen indledte den 23. september 2014 en delvis interimsundersøgelse i henhold til grundforordningens artikel 11, stk. 3, og artikel 13, stk. 4. I forbindelse med denne delvise interimsundersøgelse konstaterede Kommissionen, at Pyrotek India Pvt. Ltd. virkelig havde produceret den pågældende vare, siden den påbegyndte sin produktion i august 2011, og at den ikke var involveret i omgåelsespraksis.

                     (8)

                     Efter en undersøgelse i henhold til grundforordningens artikel 11, stk. 3, og artikel 13, stk. 4, fritog Kommissionen den 10. september 2015 ved gennemførelsesforordning (EU) 2015/1507 (8) visse indiske producenter, herunder Pyrotek India Pvt. Ltd., for udvidelsen af den told, der finder anvendelse på importen af den pågældende vare afsendt fra Indien, uanset om varen er angivet med oprindelse i Indien eller ej. Pyrotek India Pvt. Ltd. indrømmedes derfor en fritagelse for de udvidede foranstaltninger, der omfatter eksporten til Unionen fra denne dato.

                     (9)

                     Efter en udløbsundersøgelse i henhold til grundforordningen artikel 11, stk. 2, indførte Kommissionen den 6. november 2017 ved gennemførelsesforordning (EU) 2017/1993 (9) en endelig antidumpingtold på importen af visse åben mesh-stoffer af glasfibre med oprindelse Kina som udvidet til også at omfatte importen af visse åben mesh-stoffer af glasfibre afsendt fra Indien, Indonesien, Malaysia, Taiwan og Thailand, uanset om varen er angivet med oprindelse i disse lande eller ej.

               2.   GENOPTAGELSE AF FRITAGELSESUNDERSØGELSEN

                     (10)

                     Som anført i betragtning 6 ovenfor konstaterede Kommissionen, at Pyrotek India Pvt. Ltd. virkelig havde produceret den pågældende vare, siden den påbegyndte sin produktion i august 2011, og at den ikke var involveret i omgåelsespraksis. Kommissionen besluttede derfor delvist at genoptage fritagelsesundersøgelsen.

                     (11)

                     Kommissionen indledte den 18. maj 2018 den delvise genoptagelse af fritagelsesundersøgelsen for så vidt angår importen af åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, med undtagelse af glasfiberskiver, med oprindelse i Kina eller afsendt fra Indien, uanset om varen er angivet med oprindelse i Indien eller ej, i øjeblikket henhørende under KN-kode ex 7019 51 00 og ex 7019 59 00. Den offentliggjorde en meddelelse om indledning i Den Europæiske Unions Tidende (10) (»meddelelsen om indledning«).

                     (12)

                     I meddelelsen om indledning angav Kommissionen, at genoptagelsen er begrænset i omfang til en vurdering af, om det ville være hensigtsmæssigt at udvide fritagelsens tidsmæssige anvendelsesområde til perioden mellem den 21. december 2013 og 10. september 2015.

                     (13)

                     I meddelelsen om indledning opfordrede Kommissionen ligeledes interesserede parter til at give sig til kende med henblik på at deltage i undersøgelsen. Den underrettede specifikt Pyrotek India Pvt. Ltd., EU-erhvervsgrenen og øvrige interesserede parter, som den vidste var berørt af indledningen af fritagelsesundersøgelsen, og opfordrede dem til at deltage.

                     (14)

                     De interesserede parter fik mulighed for at tilkendegive deres synspunkter skriftligt og anmode om en høring med Kommissionen og/eller høringskonsulenten i handelsprocedurer inden for den frist, der er fastsat i meddelelsen om indledning.

               3.   DEN PÅGÆLDENDE VARE

                     (15)

                     Den undersøgte vare i den nuværende undersøgelse er åben mesh-stoffer af glasfibre med en cellestørrelse på mere end 1,8 mm i både længde og bredde og med en vægt på mere end 35 g pr. m2, med undtagelse af glasfiberskiver, med oprindelse i Kina, afsendt fra Indien, uanset om varen er angivet med oprindelse i Indien eller ej, i øjeblikket henhørende under KN-kode ex 7019 51 00 og ex 7019 59 00 (Taric-kode 7019510014 og 7019590014).

               4.   UNDERSØGELSE

         a)   Undersøgelsens omfang

                     (16)

                     Undersøgelsen er begrænset i omfang til en vurdering af, om det ville være hensigtsmæssigt at udvide fritagelsens tidsmæssige anvendelsesområde til perioden mellem den 21. december 2013 og 10. september 2015.

               b)   Pyrotek India Pvt. Ltd.

                     (17)

                     Pyrotek India Pvt. Ltd. er et indisk datterselskab i den amerikanske multinationale gruppe, Pyrotek. Pyrotek-gruppen leverer mange forskellige slags hjælpematerialer og værktøjer til metal- og aluminiumsindustrien.

                     (18)

                     Ansøgeren producerer den undersøgte vare på sin fabrik i Chennai i Indien og sælger den til sine forretningsmæssigt forbundne virksomheder i Unionen. De fleste af de forretningsmæssigt forbundne virksomheder i Unionen videreforarbejder den undersøgte vare og sælger den færdige vare til de endelige kunder.

               c)   Resultater af undersøgelsen

                     (19)

                     Der mindes om, at Kommissionen i sin forrige delvise interimsundersøgelse (11) konstaterede, at Pyrotek India Pvt. Ltd. virkelig er producent af den pågældende vare, og at virksomheden ikke er involveret i omgåelsespraksis.

                     (20)

                     Som anført i betragtning 6 havde Pyrotek India Pvt. Ltd. eksporteret den pågældende vare i undersøgelsesperioden for den antiomgåelsesundersøgelse, der førte til udvidelsen af foranstaltninger over for Indien, dvs. fra den 1. april 2012 til 31. marts 2013, og svaret antidumpingtold af sin eksport til Unionen i henhold til gennemførelsesforordning (EU) nr. 1371/2013.

                     (21)

                     Som anført i betragtning 11 indrømmedes Pyrotek India Pvt. Ltd. den 10. september 2015 ved gennemførelsesforordning (EU) 2015/1507 en fritagelse for de udvidede foranstaltninger vedrørende eksporten til Unionen fra den 11. september 2015. Startdatoen for denne fritagelse dækker dog ikke perioden forud for denne dato, inden for hvilken Pyrotek India Pvt. Ltd. skulle svare antidumpingtold af sin eksport til Den Europæiske Union.

                     (22)

                     Kommissionen foretog en fornyet vurdering af situationen og fandt, at Pyrotek India Pvt. Ltd.'s eksport til Unionen i perioden fra den 21. december 2013 til 10. september 2015 bør fritages for betaling af antiomgåelsestolden.

                     (23)

                     Ingen af de interesserede parter gav sig til kende inden for den frist, der er fastsat i meddelelsen om indledning. Der var heller ingen af de interesserede parter, der tilkendegav deres synspunkter skriftligt eller anmodede om en høring med Kommissionen eller høringskonsulenten i handelsprocedurer.

                     (24)

                     Kommissionen finder derfor, at Pyrotek India Pvt. Ltd. bør indrømmes en fritagelse. Denne fritagelse bør finde anvendelse for perioden mellem den 21. december 2013 og 10. september 2015 i overensstemmelse med grundforordningens artikel 11, stk. 3.

                     (25)

                     Gennemførelsesforordning (EU) nr. 1371/2013 bør derfor ændres for at præcisere, at de fritagelser, som indrømmedes Montex Glass Fibre Industries Pvt. Ltd. og Pyrotek India Pvt. Ltd., begge finder anvendelse fra datoen for ikrafttrædelsen af gennemførelsesforordning (EU) nr. 1371/2013, dvs. fra den 21. december 2013, indtil datoen for ikrafttrædelsen af gennemførelsesforordning (EU) 2015/1507 den 11. september 2015. Artikel 1, stk. 2, i gennemførelsesforordning (EU) nr. 1371/2013 bør ændres i overensstemmelse hermed.

                     (26)

                     I forlængelse af de bemærkninger, som Pyrotek India Pvt. Ltd. fremsatte efter fremlæggelsen af oplysninger, finder Kommissionen desuden, at det bør præciseres, at der også kan indgives ansøgninger om godtgørelse af eller fritagelse for den antidumpingtold, der blev opkrævet for den pågældende vare, når den blev fremstillet og importeret til Unionen af Pyrotek India Pvt. Ltd. i den periode, hvor varerne var genstand for registrering, jf. forordning (EU) nr. 322/2013.

                     (27)

                     Den periode, der er omhandlet i artikel 121, stk. 1, i Europa-Parlamentets og Rådets forordning (EU) nr. 952/2013 (12), bør derfor forlænges indtil den 1. september 2019 for at sikre, at de nationale toldmyndigheder kan yde godtgørelse af eller fritagelse for den told, som er uretmæssigt opkrævet, i henhold til den gældende toldlovgivning, i tilfælde hvor den frist, der er fastsat i det pågældende stykke, udløb inden datoen for anvendelsen af nærværende forordning.

               5.   SAGSFORLØB

                     (28)

                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordningen (EU) 2016/1036 —

               VEDTAGET DENNE FORORDNING:

            Artikel 1
            I gennemførelsesforordning (EU) nr. 1371/2013 foretages følgende ændringer:

                        1)

                        Artikel 1, stk. 2, affattes således:

                           »2.   Anvendelse af fritagelsen, som indrømmedes Montex Glass Fibre Industries Pvt. Ltd. og Pyrotek India Pvt. Ltd., er betinget af, at der over for medlemsstaternes toldmyndigheder fremlægges en gyldig handelsfaktura, der er i overensstemmelse med kravene i bilaget til denne forordning. Hvis der ikke forelægges en sådan faktura, anvendes antidumpingtolden som fastsat i stk. 1.
                           De fritagelser, som indrømmedes Montex Glass Fibre Industries Pvt. Ltd. og Pyrotek India Pvt. Ltd., finder anvendelse fra den 21. december 2013.«

                        2)

                        Artikel 1, stk. 4, affattes således:

                           »4.   De gældende bestemmelser vedrørende told finder anvendelse, medmindre andet er fastsat. Den periode, der er omhandlet i artikel 121, stk. 1, i Europa-Parlamentets og Rådets forordning (EU) nr. 952/2013 (*1), forlænges indtil den 1. september 2019 for så vidt angår ansøgninger om godtgørelse eller fritagelse, som Montex Glass Fibre Industries Pvt. Ltd. og Pyrotek India Pvt. Ltd. har indgivet i overensstemmelse med den gældende toldlovgivning, med henblik på at dække godtgørelsen af eller fritagelsen for antidumpingtold på importen af den pågældende vare i perioden fra den 21. december 2013 til 10. september 2015 eller i den periode, hvor den var genstand for registrering, jf. artikel 2 i forordning (EU) nr. 322/2013.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. november 2018.

                  På Kommissionens vegne

               Jean-Claude JUNCKER

                  Formand

            (1)  EUT L 176 af 30.6.2016, s. 21, senest ændret ved forordning (EU) 2018/825 (EUT L 143 af 7.6.2018, s. 1).

            (2)  Rådets gennemførelsesforordning (EU) nr. 791/2011 af 3. august 2011 om indførelse af en endelig antidumpingtold og om endelig opkrævning af den midlertidige antidumpingtold på importen af visse åben mesh-stoffer af glasfibre med oprindelse i Folkerepublikken Kina (EUT L 204 af 9.8.2011, s. 1).

            (3)  Rådets forordning (EF) nr. 1225/2009 af 30. november 2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343 af 22.12.2009, s. 51), senest ændret ved Europa-Parlamentets og Rådets forordning (EU) nr. 37/2014 (EUT L 18 af 21.1.2014, s. 1) (erstattet af forordning (EU) 2016/1036, senest ændret ved forordning (EU) 2018/825).

            (4)  Rådets gennemførelsesforordning (EU) nr. 672/2012 af 16. juli 2012 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Malaysia, uanset om varen er angivet med oprindelse i Malaysia eller ej (EUT L 196 af 24.7.2012, s. 1).

            (5)  Rådets gennemførelsesforordning (EU) nr. 21/2013 af 10. januar 2013 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Taiwan og Thailand, uanset om varen er angivet med oprindelse i Taiwan og Thailand eller ej (EUT L 11 af 16.1.2013, s. 1).

            (6)  Rådets gennemførelsesforordning (EU) nr. 1371/2013 af 16. december 2013 om udvidelse af den endelige antidumpingtold, der er indført ved gennemførelsesforordning (EU) nr. 791/2011 på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien (EUT L 346 af 20.12.2013, s. 20).

            (7)  Kommissionens forordning (EU) nr. 322/2013 af 9. april 2013 om indledning af en undersøgelse vedrørende den mulige omgåelse af de antidumpingforanstaltninger, der indførtes ved Rådets gennemførelsesforordning (EU) nr. 791/2011 over for importen af visse åben mesh-stoffer af glasfibre med oprindelse i Folkerepublikken Kina, ved import af visse åben mesh-stoffer af glasfibre afsendt fra Indien og Indonesien, uanset om varen er angivet med oprindelse i Indien og Indonesien, og om at gøre denne import til genstand for registrering (EUT L 101 af 10.4.2013, s. 1).

            (8)  Kommissionens gennemførelsesforordning (EU) 2015/1507 af 9. september 2015 om ændring af Rådets gennemførelsesforordning (EU) nr. 1371/2013 om udvidelse af den endelige antidumpingtold på importen af visse åben mesh-stoffer af glasfibre med oprindelse i Folkerepublikken Kina, til også at omfatte importen af visse åben mesh-stoffer af glasfibre afsendt fra Indien, uanset om varen er angivet med oprindelse i Indien eller ej (EUT L 236 af 10.9.2015, s. 1).

            (9)  Kommissionens gennemførelsesforordning (EU) 2017/1993 af 6. november 2017 om indførelse af en endelig antidumpingtold på importen af visse åben mesh-stoffer af glasfibre med oprindelse i Folkerepublikken Kina som udvidet til også at omfatte importen af visse åben mesh-stoffer af glasfibre afsendt fra Indien, Indonesien, Malaysia, Taiwan og Thailand, uanset om varen er angivet med oprindelse i disse lande eller ej, efter en udløbsundersøgelse i henhold til artikel 11, stk. 2, i Europa-Parlamentets og Rådets forordning (EU) 2016/1036 (EUT L 288 af 7.11.2017, s. 4).

            (10)  Meddelelse om indledning af antidumpingforanstaltningerne vedrørende importen af visse åben mesh-stoffer af glasfibre med oprindelse i Folkerepublikken Kina udvidet til også at omfatte importen afsendt fra Indien, uanset om varen er angivet med oprindelse i Indien eller ej (EUT C 171 af 18.5.2018, s. 10).

            (11)  Gennemførelsesforordning (EU) 2015/1507, betragtning 12-16.

            (12)  Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).

            (*1)  EUT L 269 af 10.10.2013, s. 1.«


title: Kommissionens gennemførelsesforordning (EU) 2018/1878 af 26. november 2018 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Scrumbie de Dunăre afumată« (BGB))

text:
                  3.12.2018

                  DA

                  Den Europæiske Unions Tidende

                  L 307/22

         KOMMISSIONENS GENNEMFØRELSESFORORDNING (EU) 2018/1878
         af 26. november 2018
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Scrumbie de Dunăre afumată« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Rumæniens ansøgning om registrering af betegnelsen »Scrumbie de Dunăre afumată« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Scrumbie de Dunăre afumată« registreres —

               VEDTAGET DENNE FORORDNING:

            Artikel 1
            Betegnelsen »Scrumbie de Dunăre afumată« (BGB) registreres.
            Betegnelsen i stk. 1 henviser til et produkt i kategori 1.7. Fisk, bløddyr, skaldyr, ferske, og produkter på basis heraf i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 26. november 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 162 af 8.5.2018, s. 28.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2018/1879 af 29. november 2018 om ændring af gennemførelsesforordning (EU) 2016/2080 for så vidt angår datoen for indlagring af skummetmælkspulver, der sælges ved licitation

text:
                  3.12.2018

                  DA

                  Den Europæiske Unions Tidende

                  L 307/23

         KOMMISSIONENS GENNEMFØRELSESFORORDNING (EU) 2018/1879
         af 29. november 2018
         om ændring af gennemførelsesforordning (EU) 2016/2080 for så vidt angår datoen for indlagring af skummetmælkspulver, der sælges ved licitation
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
         under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28, og
         ud fra følgende betragtninger:

                     (1)

                     For at kunne fastsætte de mængder skummetmælkspulver, der er omfattet af den licitationsprocedure, som blev indledt ved Kommissionens gennemførelsesforordning (EU) 2016/2080 (3), fastsættes der i nævnte forordnings artikel 1 en frist for, hvornår skummetmælkspulveret senest skal være indkommet til offentlig oplagring.

                     (2)

                     I betragtning af den nuværende situation på markedet for mælk og mejeriprodukter med hensyn til prisfremgang og den omfattende lagerbeholdning på interventionslagrene bør der åbnes for salg af en yderligere mængde skummetmælkspulver ved at ændre datoen for indlagring.

                     (3)

                     Gennemførelsesforordning (EU) 2016/2080 bør derfor ændres.

                     (4)

                     For at skummetmælkspulveret straks kan udbydes til salg, bør denne forordning træde i kraft umiddelbart efter offentliggørelsen i Den Europæiske Unions Tidende.

                     (5)

                     Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —

               VEDTAGET DENNE FORORDNING:

            Artikel 1
            I artikel 1 i gennemførelsesforordning (EU) 2016/2080 ændres »1. august 2016« til »1. januar 2018«.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 29. november 2018.

                  På Kommissionens vegne

                  For formanden

               Phil HOGAN

                  Medlem af Kommissionen

            (1)  EUT L 347 af 20.12.2013, s. 671.

            (2)  EUT L 206 af 30.7.2016, s. 71.

            (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).


title: Kommissionens gennemførelsesforordning (EU) 2018/1880 af 30. november 2018 om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift

text:
                  3.12.2018

                  DA

                  Den Europæiske Unions Tidende

                  L 307/24

         KOMMISSIONENS GENNEMFØRELSESFORORDNING (EU) 2018/1880
         af 30. november 2018
         om ændring af forordning (EF) nr. 3199/93 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 92/83/EØF af 19. oktober 1992 om harmonisering af punktafgiftsstrukturen for alkohol og alkoholholdige drikkevarer (1), særlig artikel 27, stk. 4, og
         ud fra følgende betragtninger:

                     (1)

                     I henhold til artikel 27, stk. 1, litra a), i direktiv 92/83/EØF skal medlemsstaterne punktafgiftsfritage alkohol, der er blevet fuldstændig denatureret i overensstemmelse med en medlemsstats forskrifter, når sådanne forskrifter er behørigt anmeldt og godkendt i overensstemmelse med stk. 3 og 4 i nævnte artikel.

                     (2)

                     Denatureringsmidler, som agtes anvendt i den enkelte medlemsstat med henblik på fuldstændig denaturering af alkohol i overensstemmelse med artikel 27, stk. 1, litra a), i direktiv 92/83/EØF, er beskrevet i bilaget til Kommissionens forordning (EF) nr. 3199/93 (2).

                     (3)

                     Den 6. juni 2018 meddelte Tjekkiet Kommissionen de denatureringsmidler, som landet agter at anvende til fuldstændig denaturering af alkohol, for så vidt angår nævnte direktivs artikel 27, stk. 1, litra a).

                     (4)

                     Kommissionen videregav denne meddelelse til de øvrige medlemsstater den 4. juli 2018.

                     (5)

                     Kommissionen har ikke modtaget nogen indsigelser.

                     (6)

                     Forordning (EF) nr. 3199/93 bør derfor ændres.

                     (7)

                     Foranstaltningerne i denne forordning er i overensstemmelse med udtalelse fra Punktafgiftsudvalget —

               VEDTAGET DENNE FORORDNING:

            Artikel 1
            Bilaget til forordning (EF) nr. 3199/93 erstattes af teksten i bilaget til nærværende forordning.

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 30. november 2018.

                  På Kommissionens vegne

               Jean-Claude JUNCKER

                  Formand

            (1)  EFT L 316 af 31.10.1992, s. 21.

            (2)  Kommissionens forordning (EF) nr. 3199/93 af 22. november 1993 om gensidig anerkendelse af fremgangsmåderne for fuldstændig denaturering af alkohol med henblik på fritagelse for punktafgift (EFT L 288 af 23.11.1993, s. 12).

            BILAG

                     »BILAG
                     Liste over produkter med deres Chemical Abstracts Service (CAS)-registreringsnummer, som er godkendt til fuldstændig denaturering af alkohol.

                                 Acetone

                                 CAS: 67-64-1

                                 Denatoniumbenzoat

                                 CAS: 3734-33-6

                                 Ethanol

                                 CAS: 64-17-5

                                 Ethyl(tert-butyl)ether

                                 CAS: 637-92-3

                                 Fluorescein

                                 CAS: 2321-07-5

                                 Benzin (herunder blyfri benzin)

                                 CAS: 86290-81-5

                                 Isopropylalkohol

                                 CAS: 67-63-0

                                 Petroleum

                                 CAS: 8008-20-6

                                 Lampeolie

                                 CAS: 64742-47-8 og 64742-48-9

                                 Methanol

                                 CAS: 67-56-1

                                 Butanon (methylethylketon)

                                 CAS: 78-93-3

                                 Methylisobutylketon

                                 CAS: 108-10-1

                                 Methylenblåt (52015)

                                 CAS: 61-73-4

                                 Solventnaphtha

                                 CAS: 92062-36-7

                                 Terpentinolie

                                 CAS: 8006-64-2

                                 Rensebenzin

                                 CAS: 92045-57-3

                           I dette bilag har udtrykket »absolut ethanol« samme betydning som »absolut alkohol«, der anvendes af Den Internationale Union for Ren og Anvendt Kemi (IUPAC).
                     I alle medlemsstater kan den denaturerede alkohol tilsættes et farvestof for at give den en karakteristisk farve, hvilket gør den umiddelbart identificerbar.
                     I.   Den fælles denatureringsprocedure for fuldstændig denatureret alkohol, som anvendes i Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Italien, Cypern, Letland, Litauen, Luxembourg, Ungarn, Malta, Nederlandene, Østrig, Polen, Portugal, Rumænien, Slovenien, Slovakiet og Finland:

                     Pr. hektoliter absolut ethanol:

                                 —

                                 1,0 liter isopropylalkohol

                                 —

                                 1,0 liter methylethylketon

                                 —

                                 1,0 gram denatoniumbenzoat.

                           II.   En øget koncentration af den fælles denatureringsprocedure for fuldstændig denatureret alkohol, som anvendes i følgende medlemsstater:

                        Det Forenede Kongerige

                     Pr. hektoliter absolut ethanol:

                                 —

                                 3,0 liter isopropylalkohol

                                 —

                                 3,0 liter methylethylketon

                                 —

                                 1,0 gram denatoniumbenzoat.

                        Kroatien

                     Pr. hektoliter absolut ethanol:
                     Mindst:

                                 —

                                 1,0 liter isopropylalkohol

                                 —

                                 1,0 liter methylethylketon

                                 —

                                 1,0 gram denatoniumbenzoat.

                        Sverige

                     Pr. hektoliter absolut ethanol:

                                 —

                                 1,0 liter isopropylalkohol

                                 —

                                 2,0 liter methylethylketon

                                 —

                                 1,0 gram denatoniumbenzoat.

                           III.   Yderligere denatureringsprocedurer for fuldstændig denatureret alkohol, som anvendes i visse medlemsstater:

                        Tjekkiet

                     Pr. hektoliter absolut ethanol:

                                 —

                                 0,4 liter solventnaphtha

                                 —

                                 0,2 liter petroleum

                                 —

                                 0,1 liter rensebenzin.

                        Grækenland

                     Det er alene alkohol af lav kvalitet (for- og efterløb fra destillationer) med en alkoholstyrke på mindst 93 og ikke over 96 volumenprocent, som kan være denatureret.
                     Pr. hektoliter vandig alkohol på 93 volumenprocent tilsættes følgende stoffer:

                                 —

                                 2,0 liter methanol

                                 —

                                 1,0 liter terpentinolie

                                 —

                                 0,50 liter lampeolie

                                 —

                                 0,40 gram methylenblåt.

                           Ved en temperatur på 20 °C bør slutproduktet i den uændrede form ligge på 93 volumenprocent.

                        Finland — godkendt indtil den 31. december 2018

                     Pr. hektoliter absolut ethanol kan følgende formuleringer anvendes:

                                 1.

                                 2,0 liter methylethylketon
                                 3,0 liter methylisobutylketon.

                                 2.

                                 2,0 liter acetone
                                 3,0 liter methylisobutylketon.

               «.


title: Kommissionens gennemførelsesforordning (EU) 2018/1957 af 11. december 2018 om ændring af forordning (EU) nr. 885/2010 for så vidt angår vilkårene for godkendelsen af præparatet af narasin og nicarbazin som tilsætningsstof til foder til slagtekyllinger (indehaver af godkendelsen er Eli Lilly and Company Ltd) (EØS-relevant tekst.)

text:
                  12.12.2018

                  DA

                  Den Europæiske Unions Tidende

                  L 315/23

         KOMMISSIONENS GENNEMFØRELSESFORORDNING (EU) 2018/1957
         af 11. december 2018
         om ændring af forordning (EU) nr. 885/2010 for så vidt angår vilkårene for godkendelsen af præparatet af narasin og nicarbazin som tilsætningsstof til foder til slagtekyllinger (indehaver af godkendelsen er Eli Lilly and Company Ltd)
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 13, stk. 3, og
         ud fra følgende betragtninger:

                     (1)

                     Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådan godkendelse.

                     (2)

                     Præparatet af narasin og nicarbazin blev ved Kommissionens forordning (EU) nr. 885/2010 (2) tilladt anvendt som tilsætningsstof til foder til slagtekyllinger i ti år.

                     (3)

                     I overensstemmelse med artikel 13, stk. 3, i forordning (EF) nr. 1831/2003 foreslog indehaveren af godkendelsen at ændre vilkårene for godkendelsen af præparatet ved at indsende en ansøgning om ændring af indholdet af microtracer red fra 11 g/kg til 4-11 g/kg. Ansøgningen var ledsaget af relevant baggrundsdokumentation.

                     (4)

                     Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 18. oktober 2016 (3), at reduktionen af indholdet af microtracer red fra 11 g/kg til 4-11 g/kg tilsætningsstof ikke har nogen virkning på tilsætningsstoffets fysisk-kemiske og biologiske egenskaber. Den nåede derfor frem til den konklusion, at den vurdering af sikkerhed og effektivitet, der blev foretaget for den tidligere formulering med 11 g microtracer red/kg, fortsat er gyldig for den nye formulering. Autoriteten mener ikke, at der er behov for særlige krav vedrørende overvågning efter markedsføringen. Den har også gennemgået den rapport om metoder til analyse af fodertilsætningsstoffet, der blev forelagt af det ved forordning (EF) nr. 1831/2003 oprettede referencelaboratorium.

                     (5)

                     Den 10. juli 2018 indsendte Eli Lilly and Company Ltd. også en ansøgning i henhold til artikel 13, stk. 3, i forordning (EF) nr. 1831/2003 med forslag om at ændre navnet på indehaveren af godkendelsen. Ansøgeren hævdede, at Elanco GmbH, en afdeling af Eli Lilly and Company Ltd., med virkning fra den 3. april 2018 skal betragtes som indehaver af markedsføringsrettighederne for ovennævnte tilsætningsstof. Ansøgningen var ledsaget af relevant baggrundsdokumentation.

                     (6)

                     Den foreslåede ændring af vilkårene for godkendelsen for så vidt angår navnet på indehaveren af godkendelsen er af rent administrativ karakter og medfører ikke en ny vurdering af tilsætningsstoffet. Autoriteten blev underrettet om anmodningen.

                     (7)

                     Vurderingen af præparatet af narasin og nicarbazin med det nye indhold af microtracer red viser, at betingelserne for godkendelse, jf. artikel 5 i forordning (EF) nr. 1831/2003, er opfyldt.

                     (8)

                     Forordning (EU) nr. 885/2010 bør derfor ændres.

                     (9)

                     Da der ikke er sikkerhedshensyn, som kræver øjeblikkelig anvendelse af de ændringer, der foretages ved nærværende forordning, bør der indrømmes en overgangsperiode, hvor eksisterende lagre af fodertilsætningsstoffet af narasin og nicarbazin, der er i overensstemmelse med de bestemmelser, der finder anvendelse inden datoen for nærværende forordnings ikrafttræden, fortsat kan markedsføres og anvendes, indtil de er opbrugt.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            I bilaget til forordning (EF) nr. 885/2010 foretages følgende ændringer:

                        a)

                        I kolonne 2 ændres »Eli Lilly and Company Ltd« til »Elanco GmbH«.

                        b)

                        I kolonne 4, »Sammensætning, kemisk betegnelse, beskrivelse og analysemetode«, under »Tilsætningsstoffets sammensætning«, for så vidt angår indholdet af microtracer red, ændres »11 g/kg« til »4-11 g/kg«.

            Artikel 2
            Eksisterende lagre af dette tilsætningsstof, som er i overensstemmelse med de bestemmelser, der var gældende før denne forordnings ikrafttræden, kan fortsat markedsføres og anvendes, indtil de er opbrugt.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 268 af 18.10.2003, s. 29.

            (2)  Kommissionens forordning (EU) nr. 885/2010 af 7. oktober 2010 om godkendelse af præparatet af narasin og nicarbazin som tilsætningsstof til foder til slagtekyllinger (indehaver af godkendelsen er Eli Lilly and Company Ltd) og om ændring af forordning (EF) nr. 2430/1999 (EUT L 265 af 8.10.2010, s. 5).

            (3)  EFSA Journal 2016: 14(11):4614.


title: Kommissionens gennemførelsesforordning (EU) 2019/162 af 1. februar 2019 om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak

text:
                  4.2.2019

                  DA

                  Den Europæiske Unions Tidende

                  L 32/1

         KOMMISSIONENS GENNEMFØRELSESFORORDNING (EU) 2019/162
         af 1. februar 2019
         om ændring af Rådets forordning (EF) nr. 1210/2003 om visse specifikke restriktioner i de økonomiske og finansielle forbindelser med Irak
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 1210/2003 af 7. juli 2003 om visse specifikke restriktioner i de økonomiske og finansielle forbindelser med Irak og om ophævelse af Rådets forordning (EF) nr. 2465/96 (1), særlig artikel 11, litra b), og
         ud fra følgende betragtninger:

                     (1)

                     Bilag III til forordning (EF) nr. 1210/2003 indeholder en liste over den tidligere irakiske regerings offentlige instanser, virksomheder og institutioner og fysiske og juridiske personer, organer og sammenslutninger, der er omfattet af indefrysningen af pengemidler og økonomiske ressourcer, som den 22. maj 2003 var placeret uden for Irak, i henhold til nævnte forordning.

                     (2)

                     Bilag IV til forordning (EF) nr. 1210/2003 indeholder en liste over fysiske og juridiske personer, organer og sammenslutninger med tilknytning til den forhenværende præsident Saddam Husseins styre, der er omfattet af indefrysningen af pengemidler og økonomiske ressourcer og af et forbud mod at stille pengemidler eller økonomiske ressourcer til rådighed.

                     (3)

                     Den 29. januar 2019 besluttede Sanktionskomitéen under FN's Sikkerhedsråd at fjerne otte punkter fra listen over personer eller sammenslutninger, der er omfattet af indefrysningen af pengemidler og økonomiske ressourcer.

                     (4)

                     Bilag III og IV til forordning (EF) nr. 1210/2003 bør derfor ændres —

               VEDTAGET DENNE FORORDNING:

            Artikel 1
            Bilag III til forordning (EF) nr. 1210/2003 ændres som anført i bilag I til nærværende forordning.

            Artikel 2
            Bilag IV til forordning (EF) nr. 1210/2003 ændres som anført i bilag II til nærværende forordning.

            Artikel 3
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 1. februar 2019.

                  På Kommissionens vegne

                  For formanden

                  Chef for Tjenesten for Udenrigspolitiske Instrumenter

            (1)  EUT L 169 af 8.7.2003, s. 6.

            BILAG I
            I bilag III til Rådets forordning (EF) nr. 1210/2003 udgår følgende:

                           »45.

                           GENERAL ESTABLISHMENT FOR HOSPITALITY AFFAIRS. Adresse: P.O. Box 240, Hay Al-Wihda, Al-Wathik Square, Baghdad, Irak.«

                           »50.

                           GENERAL ESTABLISHMENT FOR TRAVEL AND TOURIST SERVICES. Adresse: P.O. Box 10028, Karrada, no. 19, Hay Al-Wadha, Mahala (904), Baghdad, Irak.«

                           »93.

                           NATIONAL COMPUTER CENTRE. Adresse: P.O. Box 3267, Saadoun Nafoora Square, Baghdad, Irak.«

                           »121.

                           STATE CONTRACTING BUILDINGS COMPANY (alias STATE COMPANY FOR BUILDING CONTRACTS). Adresse: P.O. Box 19036, Al Nahda Area, Baghdad, Irak.«

                           »149.

                           STATE ENTERPRISE FOR RUBBER INDUSTRIES. Adresse: P.O. Box 71, Diwaniya, Irak.«

                           »175.

                           STATE ORGANIZATION FOR BUILDINGS (alias a) STATE ORGANIZATION OF BUILDING, b) DESIGN AND STUDIES SECTION, c) GENERAL ESTABLISHMENT OF BUILDINGS FOR CENTRAL REGION, d) GENERAL ESTABLISHMENT OF BUILDINGS FOR NORTHERN REGION, e) GENERAL ESTABLISHMENT OF BUILDINGS FOR SOUTHERN REGION). Adresser: a) Museum Square, Karkh, Baghdad, Irak; b) Mosul, left side, near Al Hurya Bridge, P.O. Box 368, Baghdad, Irak; c) Karkh, Karadat Mariam, Baghdad, Irak; d) Maysan, Irak.«

                           »189.

                           STATE ORGANIZATION FOR TOURISM. Adresser: a) P.O. Box 2387, Alwiyah, Saadoon St., Karrada Al Basra, Baghdad, Irak; b) Al-Masbah, near Al Fatih Square, Baghdad, Irak.«

            BILAG II
            I bilag IV til Rådets forordning (EF) nr. 1210/2003 udgår følgende:

                           »94.

                           AL-HUDA STATE COMPANY FOR RELIGIOUS TOURISM (alias a) AL-HUDA FOR RELIGIOUS TOURISM COMPANY, b) AL-HODA STATE COMPANY FOR RELIGIOUS TOURISM, c) AL-HODA FOR RELIGIOUS TOURISM COMPANY). Adresse: Irak.«


title: Kommissionens gennemførelsesforordning (EU) 2019/321 af 18. februar 2019 om tarifering af visse varer i den kombinerede nomenklatur og om ophævelse af gennemførelsesforordning (EU) 2017/1232

text:
                  25.2.2019

                  DA

                  Den Europæiske Unions Tidende

                  L 55/4

         KOMMISSIONENS GENNEMFØRELSESFORORDNING (EU) 2019/321
         af 18. februar 2019
         om tarifering af visse varer i den kombinerede nomenklatur og om ophævelse af gennemførelsesforordning (EU) 2017/1232
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur (»KN«), der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af visse varer.

                     (2)

                     En artikel bestående af kuglegrafitstøbejern (SG-jern, EN-GJS-500-7) blev ved Kommissionens gennemførelsesforordning (EU) 2017/1232 (3) tariferet under KN-kode 7325 99 10 som en vare af deformerbart støbejern.

                     (3)

                     Tariferingen i gennemførelsesforordning (EU) 2017/1232 var baseret på de forklarende bemærkninger til den kombinerede nomenklatur til KN-kode 7307 19 10, hvori deformerbart støbejern defineres, og ifølge disse bemærkninger omfattede udtrykket »deformerbart« kuglegrafitstøbejern.

                     (4)

                     I de forenede sager C-397/17 og C-398/17, Profit Europe (4), fastslog Domstolen, at støbte rørfittings af kuglegrafitstøbejern skal tariferes under underpos. 7307 19 90.

                     (5)

                     Domstolen baserede sin afgørelse på, at kuglegrafitstøbejern adskiller sig fra deformerbart støbejern for så vidt angår sammensætning og produktionsmetode, og at selv om kuglegrafitstøbejern har egenskaber, der ligner deformerbart støbejerns egenskaber (EN-GJM), udgør det alligevel en særskilt kategori i tariferingen af støbejern (EN-GJS).

                     (6)

                     Domstolen konkluderede, at det i denne henseende må konstateres, at de nævnte forklarende bemærkninger, for så vidt som de anfører, at udtrykket »deformerbart støbejern« bl.a. omfatter støbejern med kuglegrafit, bevirker at begrebet »deformerbart støbejern« udvides til at omfatte en anden kategori af støbejern, og at der derfor må ses bort fra disse bemærkninger.

                     (7)

                     Domstolens dom finder tilsvarende anvendelse på det produkt, der er omhandlet i gennemførelsesforordning (EU) 2017/1232, da dette produkt er omfattet af standarden EN-GJS-500-7, og dets tarifering som en vare af deformerbart jern var baseret på ordlyden i de forklarende bemærkninger til den kombinerede nomenklatur til KN-kode 7307 19 10, som ifølge Domstolen påvirkede anvendelsesområdet for underpos. 7307 19 10 i den kombinerede nomenklatur.

                     (8)

                     Tariferingen af artiklen omhandlet i gennemførelsesforordning (EU) 2017/1232 er derfor ikke i overensstemmelse med Domstolens konklusioner i sin dom i de forenede sager C-397/17 og C-398/17.

                     (9)

                     Gennemførelsesforordning (EU) 2017/1232 bør derfor ophæves og erstattes.

                     (10)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Gennemførelsesforordning (EU) 2017/1232 ophæves.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 18. februar 2019.

                  På Kommissionens vegne

                  For formanden

               Stephen QUEST

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).

            (3)  Kommissionens gennemførelsesforordning (EU) 2017/1232 af 3. juli 2017 om tarifering af visse varer i den kombinerede nomenklatur (EUT L 177 af 8.7.2017, s. 23).

            (4)  Dom af 12. juli 2018, Profit Europe, C-397/17 og C-398/17, EU:C:2018:564.

            BILAG

                        Varebeskrivelse

                        Tarifering
                        (KN-kode)

                        Begrundelse

                        (1)

                        (2)

                        (3)

                        Artiklen er cirkulær og har en diameter på ca. 500 mm og en vægt på ca. 23 kg. Den består af kuglegrafitstøbejern (SG-jern, EN-GJS-500-7). Artiklen er belagt med sort bitumen (asfalt) til beskyttelse mod korrosion.
                        Artiklen er certificeret i henhold til standard EN 124 (nedløbsriste og brønddæksler til områder med motor- og gangtrafik) og anvendes som kloakdæksel (f.eks. til regnvandskloaker).
                        Se billedet (1).

                        7325 99 90

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 7325 , 7325 99  og 7325 99 90 .
                        Tarifering af artiklen under KN-kode 7325 10 00  som andre støbte varer af ikkedeformerbart støbejern er udelukket, da ikkedeformerbart støbejern ikke deformeres under trykspænding, hvorimod kuglegrafitstøbejern deformeres ved trækspænding og også i et vist omfang ved trykspænding. Derfor kan kuglegrafitstøbejern som sådan ikke betragtes som ikkedeformerbart jern (jf. analogt dom af 12. juli 2018, Profit Europe, forenede sager C-397/17 og C-398/17, EU:C:2018:564).
                        Tarifering af artiklen under KN-kode 7325 99 10  som andre støbte varer af deformerbart jern er også udelukket, da kuglegrafitstøbejern og deformerbart støbejern er forskellige med hensyn til deres sammensætning og produktionsmetode. Selv om kuglegrafitstøbejern har egenskaber svarende til deformerbart støbejern (EN-GJM), tilhører det ikke desto mindre en særskilt kategori (EN-GJS) (jf. analogt dom af 12. juli 2018, Profit Europe, forenede sager C-397/17 og C-398/17).
                        Artiklen skal derfor tariferes under KN-kode 7325 99 90  som andre støbte varer af andet jern.

               (1)  Billedet er kun vejledende.


title: Rådets gennemførelsesforordning (EU) 2018/512 af 27. marts 2018 om gennemførelse af artikel 15, stk. 3, i forordning (EU) nr. 747/2014 om restriktive foranstaltninger på baggrund af situationen i Sudan

text:
               28.3.2018

               DA

               Den Europæiske Unions Tidende

               L 84/13

         RÅDETS GENNEMFØRELSESFORORDNING (EU) 2018/512
   af 27. marts 2018
   om gennemførelse af artikel 15, stk. 3, i forordning (EU) nr. 747/2014 om restriktive foranstaltninger på baggrund af situationen i Sudan
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 747/2014 af 10. juli 2014 om restriktive foranstaltninger på baggrund af situationen i Sudan og om ophævelse af forordning (EF) nr. 131/2004 og forordning (EF) nr. 1184/2005 (1), særlig artikel 15, stk. 3,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:

               (1)

               Rådet vedtog den 10. juli 2014 forordning (EU) nr. 747/2014.

               (2)

               De Forenede Nationers Sikkerhedsråds komité, der er nedsat i henhold til punkt 5 i De Forenede Nationers Sikkerhedsråds resolution 1591 (2005), ajourførte oplysningerne vedrørende tre personer, der er omfattet af restriktive foranstaltninger, den 14. marts 2018.

               (3)

               Bilag I til forordning (EU) nr. 747/2014 bør derfor ændres i overensstemmelse hermed —

         VEDTAGET DENNE FORORDNING:
   Artikel 1
   Bilag I til forordning (EU) nr. 747/2014 ændres som anført i bilaget til nærværende forordning.
   Artikel 2
   Denne forordning træder i kraft på dagen for offentliggørelsen i Den Europæiske Unions Tidende.

      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. marts 2018.

            På Rådets vegne

         E. ZAHARIEVA

            Formand

      (1)  EUT L 203 af 11.7.2014, s. 1.

      BILAG
      Oplysningerne om de nedenfor anførte personer erstattes af følgende oplysninger:

         »2.   ALNSIEM, Musa Hilal Abdalla

            Alias: a) Sheikh Musa Hilal; b) Abd Allah; c) Abdallah; d) AlNasim; e) Al Nasim; f) AlNaseem; g) Al Naseem; h) AlNasseem; i) Al Nasseem.

            Stilling: a) Tidligere medlem af Sudans nationalforsamling fra Al-Waha-distriktet, b) Tidligere særlig rådgiver for Ministeriet for føderale anliggender, c) Øverste leder for Mahamidstammen i Norddarfur.

            Fødselsdato: a) 1. januar 1964; b) 1959.

            Fødested: Kutum.

            Adresse: a) Kabkabiya, Sudan; b) Kutum, Sudan (bor i Kabkabiya og byen Kutum, Norddarfur, og har boet i Khartoum).

            Nationalitet: Sudaneser.

            Pas: a) diplomatpas D014433 udstedt den 21. februar 2013 (udløbet den 21. februar 2015);
         b) diplomatpas D009889 udstedt den 17. februar 2011 (udløbet den 17. februar 2013).

            Nationalt identifikationsnr.: Bevis for statsborgerskab nr. A0680623.

            Dato for FN's opførelse på listen: 25. april 2006.

            Yderligere oplysninger: Foto findes i INTERPOL-UN Security Council Special Notice. Internetlink til INTERPOL-UN Security Council Special Notice: https://www.interpol.int/en/notice/search/un/5795065.

               Oplysninger fra det beskrivende resumé af grundene til sanktionskomitéens opførelse på listen:

         Det fremgår af en rapport fra Human Rights Watch, at de har en note, dateret den 13. februar 2004, fra et kommunekontor i Norddarfur, hvori der gives ordre om oprettelse af »sikkerhedsenheder i lokalområdet« for »at gøre det muligt for mujahediner og frivillige under Sheikh Musa Hilals kommando at fortsætte deres aktiviteter i områderne i [Norddarfur] og for at sikre, at deres vitale behov dækkes«. Den 28. september 2005 angreb 400 arabiske militsmedlemmer landsbyerne Aro Sharrow (herunder dens flygtningelejr), Acho og Gozmen i Vestdarfur. Vi mener også, at Musa Hilal var til stede under angrebet på Aro Sharrows flygtningelejr: Hans søn var blevet dræbt under SLA's angreb på Shareia, så han var nu involveret i en personlig blodfejde. Der er rimelige grunde til at antage, at han som den øverste leder havde det direkte ansvar for disse handlinger, og at han er ansvarlig for krænkelser af den humanitære folkeret og den internationale menneskerettighedslovgivning og andre ugerninger.
         3.   SHAREIF, Adam

            Alias: a) Adam Yacub Shant; b) Adam Yacoub

            Stilling: Øverstbefalende for Den Sudanesiske Befrielseshær (SLA).

            Fødselsdato: 1. januar 1970

            Fødested: El-Fasher

            Nationalitet: Sudaneser

            Pasnr.: P00182993, udstedt den 19. juli 2010 (udløbet den 18. juli 2015)

            Nationalt identifikationsnr.: 103-0037-6235 (som nævnt i passet)

            Dato for FN's opførelse på listen: 25. april 2006.

            Yderligere oplysninger: Angiveligt død den 7. juni 2012. Foto findes i INTERPOL-UN Security Council Special Notice. Internetlink til INTERPOL-UN Security Council Special Notice: https://www.interpol.int/en/notice/search/un/5283783.

               Oplysninger fra det beskrivende resumé af grundene til sanktionskomitéens opførelse på listen:

         SLA-soldater under Adam Yacub Shants kommando brød våbenhvileaftalen ved at angribe et militært kontingent under Sudans regering, som eskorterede en lastbilkonvoj i nærheden af Abu Hamra i Norddarfur den 23. juli 2005, og dræbte i den forbindelse tre soldater. Efter angrebet blev der stjålet militære våben og ammunition tilhørende regeringen. Ekspertpanelet har oplysninger, der fastslår, at SLA-soldaternes angreb fandt sted og tydeligvis var planlagt, idet det var nøje tilrettelagt. I tråd med panelets konklusion er det derfor rimeligt at antage, at Shant, som den bekræftede øverstbefalende for SLA i området, må have haft kendskab til og godkendt eller beordret angrebet. Han er derfor direkte ansvarlig for angrebet og opfylder kriterierne for opførelse på listen.
         4.   MAYU, Jibril Abdulkarim Ibrahim

            Alias: a) General Gibril Abdul Kareem Barey; b) »Tek«; c) Gabril Abdul Kareem Badri

            Stilling: Taktisk befalingsmand for Den Nationale Bevægelse for Reform og Udvikling (NMRD)

            Fødselsdato: 1. januar 1967

            Fødested: El-Fasher, Norddarfur

            Nationalitet: Sudaneser af fødsel

            Adresse: Tine, Sudan (bor i Tine, på den sudanesiske side af grænsen mod Tchad)

            Nationalt identifikationsnr.: a) 192-3238459- 9, b) Bevis for statsborgerskab erhvervet ved fødslen 302581

            Dato for FN's opførelse på listen: 25. april 2006.

            Yderligere oplysninger: Foto findes i INTERPOL-UN Security Council Special Notice. Internetlink til INTERPOL-UN Security Council Special Notice: https://www.interpol.int/en/notice/search/un/5795071.

               Oplysninger fra det beskrivende resumé af grundene til sanktionskomitéens opførelse på listen:

         Mayu er ansvarlig for kidnapningen af personale fra Den Afrikanske Unions mission i Sudan (AMIS) i Darfur i oktober 2005. Mayu forsøger åbent at forpurre AMIS-missionen gennem trusler; han har eksempelvis truet med at skyde helikoptere tilhørende Den Afrikanske Union ned i Jebel Moon-området i november 2005. Med sådanne handlinger har Mayu klart overtrådt UNSCR 1591, idet handlingerne udgør en trussel mod stabiliteten i Darfur, og opfylder komitéens kriterier for opførelse på listen over personer, som der skal iværksættes sanktioner over for.«